સોશિયલ નેટવર્કિંગ સાઇટ પર વિવાદિત પોસ્ટને લઇને શરૂ થયેલા વિવાદે ખતરનાક રૂપ ધારણ કરી લીધું છે. આરોપ છે કે ફેસબુક વિવાદના પગલે 24 વર્ષના એન્જિનિયરની ઢોર માર મારીને હત્યા કરી દેવાઇ હતી. આરોપ અનુસાર 20થી વધારે લોકોએ મળીને મોહસિન શેખ નામના યુવકને ઢોર માર માર્યો હતો, ત્યારબાદ તેનું મોત થઇ ગયું હતું. પોલીસના જણાવ્યા અનુસાર આરોપીઓ કટ્ટર હિન્દુવાદી સંગઠન હિન્દુ રાષ્ટ્ર સેના સાથે જોડાયેલા છે. પોલીસે જણાવ્યું કે મોહસિનની હત્યા બાદ એક એસએમએસ પણ આરોપીઓની વચ્ચે ફરતો થયો હતો જેમાં લખ્યું હતું કે 'પ્રથમ વિકેટ પડી ચૂકી છે'